“นายกฯ” ยันพร้อมฉีดวัคซีนโควิด รับขั้นตอนจัดสรร อาจทำกระจายไปพื้นที่เป้าหมายล่าช้า
“นายกฯ” ยันพร้อมฉีดวัคซีนโควิด รับขั้นตอนจัดสรร อาจทำกระจายไปพื้นที่เป้าหมายล่าช้า
“นายกฯ” ยันพร้อมฉีดวัคซีนโควิด รับขั้นตอนจัดสรร อาจทำกระจายไปพื้นที่เป้าหมายล่าช้า
25 ก.พ. 2564

พล.อ.ประยุทธ์ จันทร์โอชา นายกรัฐมนตรีและ รมว.กลาโหม ยืนยันมีความพร้อมที่จะรับการฉีดวัคซีนตลอดเวลา ส่วนจะเป็นช่วงใดขึ้นอยู่กับการพิจารณาของสถาบันวัคซีนแห่งชาติกับกรมควบคุมโรคที่จะจัดสรรวัคซีนให้ตามความเหมาะสม ซึ่งหากมีความพร้อมเมื่อไหร่ก็คงแจ้งมาให้ทราบ
พล.อ.ประยุทธ์ ยืนยันว่า สมัครใจที่ต้องการฉีดวัคซีนและพร้อมให้ความร่วมมือ แต่สิ่งที่เป็นห่วงคือ เรื่องการจัดสรรวัคซีนในพื้นที่ต่างๆ ที่ต้องมีการเตรียมความพร้อม ซึ่งอาจจะกำหนดเวลาไว้ก่อน แต่เมื่อมีปัญหาในเชิงปฏิบัติอยู่บ้างอาจทำให้ล่าช้าที่กำหนดไว้บ้าง แต่อยากให้เข้าใจว่า วัคซีนต้องฉีดให้กับคนเป็นจำนวนมากมีการวางแผนไว้หมดแล้ว แต่เมื่อสถานการณ์เปลี่ยน แผนก็ต้องเปลี่ยน แต่ยืนยันว่า ทุกอย่างยังอยู่ในกรอบที่ศูนย์บริหารสถานการณ์โควิด -19 (ศบค.) และกระทรวงสาธารณสุขกำหนดไว้
นายกรัฐมนตรี ย้ำว่า แม้จะได้รับการฉีดวัคซีน แต่ยังจำเป็นต้องระมัดระวังตัวต่อไป เพราะวัคซีนมีส่วนช่วยในการสร้างภูมิต้านทาน แต่ทุกคนมีภูมิต้านทานไม่เท่ากัน ซึ่งคนที่ภูมิต้านทานอ่อนต้องได้รับการดูแลก่อน เพื่อมีต้านทานและไม่แพร่เชื่อคนอื่น ซึ่งเป็นหลักการของการแก้ปัญหาโรคระบาด